Document ID: 32014R0752

KOMMISSIONENS FORORDNING (EU) Nr. 752/2014
af 24. juni 2014
om erstatning af bilag I til Europa-Parlamentets og Rådets forordning (EF) nr. 396/2005
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 4, og
ud fra følgende betragtninger:
(1)
De vegetabilske og animalske produkter, som de maksimalgrænseværdier for pesticidrester (i det følgende benævnt »grænseværdier«), der er fastsat ved forordning (EF) nr. 396/2005, gælder for i overensstemmelse med samme forordning, er opført i forordningens bilag I.
(2)
Bilag I til nævnte forordning bør indeholde yderligere oplysninger vedrørende de pågældende produkter, især hvad angår de synonymer, der anvendes til angivelse af produkterne, og de videnskabelige navne på de arter, produkterne tilhører.
(3)
Af hensyn til klarheden bør strukturen i bilag I til forordning (EF) nr. 396/2005 ændres, således at bilaget opdeles i to dele. Den første del bør være en liste over de vegetabilske og animalske produkter, som der gælder grænseværdier for, mens bilagets anden del bør være en liste over de øvrige produkter, der er omfattet af de samme grænseværdier, jf. artikel 2, stk. 1, i forordning (EF) nr. 396/2005.
(4)
Med henblik på en eventuel fremtidig fastsættelse af grænseværdier for forarbejdede fødevarer, jf. artikel 20 i forordning (EF) nr. 396/2005, bør der i del A i bilag I til samme forordning indsættes en ny række, der omfatter disse produkter.
(5)
Som en konsekvens af den nye struktur i bilag I til forordning (EF) nr. 396/2005 bør fodnoterne i samme bilag tilpasses og, i det omfang det er nødvendigt, udgå for at undgå unødvendige gentagelser.
(6)
Unionens handelspartnere er blevet hørt i Verdensorganisationen, og deres bemærkninger er taget i betragtning.
(7)
Forordning (EF) nr. 396/2005 bør derfor ændres i overensstemmelse hermed.
(8)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Bilag I til forordning (EF) nr. 396/2005 erstattes af teksten i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2015.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juni 2014.

Labels: 0
17
20
6